Principalele declaratii ale Ralucai Pruna:

Eu, ca ministru in Guvernul Ciolos, nu pot uita fondul emotional al societatii romanesti inainte cu cateva zile ca acest Guvern sa fie investit. In strada s-a strigat acum zece luni de catre multi oameni, multi oameni informati: "Coruptia ucide!"



A fost un semnal de alarma dramatic, care ne-a aratat tuturor cat de saturata este societatea romaneasca de fenomenul acesta al coruptiei. Si in acest context cu totul deosebit, era firesc ca asteptarile, cel putin de la justitie, sa fie enorme si sunt asteptari legitime.



Cand am venit la Ministerul Justitiei, pe acest fond, pe care nu il uit, cred ca am o obligatie fata de cetatenii care au iesit in strada si fata de cei care nu au iesit, dar care gandesc la fel - "Coruptia ucide!" - m-am gandit sa raspund asteptarilor cetatenilor si sa livrez un rezultat tangibil si concret in timpul mandatului pe care il am

Cand am ajuns la minister am gast un memorandum care prelungea strategia precedenta pentru inca doi ani. Puteam sa aleg calea usoara si sa il las asa.

Am ales calea mai grea si sa vin cu o noua strategie care sa raspunda nevoilor societatii romanesti.

Sunt multumita ca am reusit sa ating acest obiectiv, adoptarea strategiei.

Au fost consultate parti interesate din societate, s-au facut numeroase dezbateri publice, sectoriale, reuniuni tehnice organizate de Ministerul Justitiei.



Asa incat, fara niciun fel de ezitare, spun ca aceasta strategie nu este un proiect al Ministerului Justitiei, ci este un proiect national. In arhitectura politicilor publice nationale, strategia aceasta ocupa un loc foarte important, la intersectia mai multor politici publice, fiind o strategie care la randul ei este sectoriala prin raportare la strategia nationala de aparare a tarii, pentru ca in fond coruptia, ca fenomen, este o chestiune care poate sa aduca atingere sigurantei nationale a unei societati



Strategie este asumata de intregul Executiv.

Strategia aceasta ocupa un loc foarte important la intersectia mai multor politici publice.

Ministerul Justitiei continua un proces de politica publica anticoruptie inceput cu mai multi ani in urma.

Proiectul nu darama ce s-a construit anterior. Am preluat punctele bune si contruim pe ele. In urma unui audit s-a stabilit unde trebuie lucrat.

Noua strategie nu este numai despre aplicarea legii si despre forta coercitiva a statului, nu este numai despre ceea ce trebuie sa faca institutiile publice sau ceea ce trebuie sa faca statul.

Invit pe toata lumea sa citeasca acest document. Este pe siteul Ministerului Justitiei.

Este clar, succint.

Lupta impotriva coruptiei nu este o responsabilitate a statului, ci a fiecaruia dintre noi, pentru ca viata ne este afectata in mod direct. Faptele de coruptie nu sunt numai infractiuni si atat. Ceea ce vedem la nivel de infractiune si la nivel de ceea ce se urmareste penal si se trimite in judecata este numai varful aisbergului.



Foarte multe fapte de coruptie raman nepedepsite, insa in mod cert faptele de coruptie ne fura si mie si dumneavoastra ceva din buzunar.

Coruptia este unul din motivele principale pentru care o tara nu se dezvolta sau, mai rau, poate chiar sa involueze.



Si eu cred ca si in cazul Romaniei, nu suntem niciun fel de exceptie, coruptia este unul din factorii principali care explica de ce avem o infrastructura proasta, scoli insuficient dotate, un sistem de sanatate care de multe ori este gratuit numai ca principiu, un mediu de afaceri care se chinuie sa poata sa patrunda pe piata pentru ca de multe ori concurenta este distorsionata. Deci, pentru toate aceste motive, toate aceste rezultate, cauza principala este coruptia.

Strategia se bazeaza pe 4 valori: vointa politica, integritate, prioritatea interesului public, transparenta.

Are in vedere mai multe principii: statul de drept, raspundere manageriale, proportionalitate etc

Obiectivele strategiei:

urmareste sa dezvolte o cultura a transparentei pentru o guvernare deschisa la nivel central si local; cresterea integritatii institutionale prin includerea unor masuri de prevenire a coruptiei ca element obligatoriu in planurile manageriale, precum si evaluarea periodica a acestor planuri ca parte integranta a performantei administrative;

consolidarea integritatii, reducerea vulnerabilitatilor si a riscurilor de coruptie in sectoare si domenii de activitate prioritare;

cresterea gradului de cunoastere si intelegere a standardelor de integritate de catre angajati si de catre beneficiarii serviciilor publice; consolidarea performantei de combatere a coruptiei prin mijloace penale si administrative;

cresterea gradului de implementare a masurilor anticoruptie prin aprobarea planului de integritate si o evaluare, o autoevaluare periodica la nivelul tuturor institutiilor publice centrale si locale, inclusiv a celor subordonate sau aflate in coordonarea autoritatilor centrale, dar si a intreprinderilor publice;

Scontam sa atingem cateva rezultate:

sa ne incadram in media Uniunii Europene privind perceptia si mentalitatea publica interna a cetatenilor romani legata de amploarea fenomenului de coruptie din Romania;

sa reducem substantial, cu cel putin 50%, cazurile de fraudare si de corupere a procedurilor de achizitii publice si a incidentelor de integritate din sectoarele vulnerabile identificate in strategie; implementarea masurilor preventive anticoruptie in peste 80% din institutiile publice si intreprinderile publice, ca parte a unui plan mai amplu de integritate.

sa atingem obiectivele MCV, acele obiective care nu au fost inca atinse in cadrul MCV instituit de Comisia Europeana; sa asimilam la nivel institutional procedurile de evaluare ca pe o garantie pe care o putem prezenta cetatenilor romani, dar si Comisiei Europene a ireversibilitatii masurilor de consolidare a integritatii in exercitarea functiei publice.

Contam pe puterea de a promova la nivel regional si international experienta in materia luptei impotriva coruptiei pe care Romania a dobandit-o.Putem spune ca avem o tara in care justitia, spre disperarea unora, functioneaza si functioneaza foarte bine.



Ministrul Pruna a precizat ca noua Strategie Nationala Anticoruptie (SNA) 2016-2020 pune accentul pe preventie, iar printre masuri se afla si introducerea in Educatie a unui sistem care sa descurajeze plagiatul, potrivit Agerpres.



"Prin noua Strategie am adus o schimbare de paradigma, punand accentul pe preventie si pe responsabilitatea la nivel managerial. Reluam ceea ce exista si in strategia precedenta, dar credem noi ca nu a fost pus in practica asa cum se cuvine responsabilitatea la nivel managerial, in sensul ca orice cauza care ajunge la ANI sau, mai rau, la DNA este in mod clar un esec de management, pentru care cineva trebuie sa raspunda. Prin noua Strategie, fiecare manager de institutie publica trebuie sa isi asume responsabilitatea pentru aplicarea unor politici si standarde interne care sa previna faptele de coruptie in institutia pe care o conduce", a declarat Raluca Pruna in cadrul unei conferinte la Palatul Victoria.



Ministrul Justitiei a subliniat ca SNA mentine atentia asupra unor sectoare vulnerabile, cum sunt sistemul judiciar, Parlamentul, mediul de afaceri, insa adauga si noi domenii prioritare.



"Daca vrem o Romania educata, o Romanie sanatoasa, este absolut necesar ca si in Sanatate si Educatie sa facem ceva. Strategia propune masuri concrete. In Educatie am propus adoptarea la nivel national a unui cadru transparent bazat pe criterii de performanta, pentru asigurarea integritatii concursurilor, de exemplu de inspectori scolari generali, introducerea unui sistem care sa descurajeze plagiatul, iar in sectorul Sanatatii am retinut in strategie ca fiind importanta infiintarea in cadrul Ministerului Sanatatii a unui mecanism care sa prioritizeze alocarile bugetare si evaluarea deciziilor in cadrul Ministerului Sanatatii si Casei Nationale de Asigurari de Sanatate", a mai spus Raluca Pruna.



De asemenea, la nivelul administratiei centrale, Guvernul isi asuma prin strategie transparenta actului decizional si guvernarea deschisa, "ca cerinta obligatorie pentru o guvernare responsabila, care este in folosul cetatenilor".





Implementarea Strategiei Nationale Anticoruptie costa 100 de milioane de euro

Ministrul Justitiei a precizat ca suma care va fi cheltuita pentru implementarea Strategiei Nationale Anticoruptie in perioada 2016-2020 se ridica la 100 de milioane de euro, bani care vor fi alocati din bugetul de stat, dar si din programe europene sau fonduri nerambursabile de la alti parteneri.



"Aplicarea Strategiei pe urmatorii patru ani inseamna 100 de milioane de euro. Acestia sunt bani care trebuie alocati de la bugetul de stat, dar si din programe din fonduri europene sau din fonduri nerambursabile de la alti parteneri", a declarat Raluca Pruna intr-o conferinta de presa organizata la Palatul Victoria, in cadrul careia a prezentat Strategia Nationala Anticoruptie.



Ministrul a adaugat ca aceasta suma reprezinta "foarte putin", daca se face o comparatie cu valoarea bunurilor sechestrate anul trecut, respectiv "o jumatate de miliard (de euro - n.r.)".



"Si e numai varful aisbergului. E un pret mic pentru ceva foarte mare", a aratat Raluca Pruna.



